Eagle Eye 2:30 P.M. – บล.เออีซี
สรุปภาพตลาดในช่วงเช้า: วันนี้ SET เปิดบวก วิ่งขึ้นไปทดส …
13 ก.พ. 2561

สรุปภาพตลาดในช่วงเช้า: วันนี้ SET เปิดบวก วิ่งขึ้นไปทดสอบแนวต้านแรกได้สำเร็จที่ 1,806 จุด ปิดบวกช่วงเช้า 3.59 จุด) ด้วยมูลค่าซื้อขาย 2.8 หมื่น ลบ. โดย Sector ที่พาตลาดขึ้นวันนี้ ได้แก่ ธุรกิจการเงิน (+0.06%) และกลุ่มบริการ (+0.29%)
มุมมองตลาดช่วงบ่าย: จากกราฟ 120 นาที ดัชนีฟอร์มตัวขึ้นด้วยการยกจุดต่ำสูงขึ้น Higher Low หลังจากปิด GAP แรกได้สำเร็จ  ดังนั้นจับตาแนวรับ 1,795 จุด โดยหากยืนได้ คาดบ่ายนี้ต่อเนื่องถึงทั้งสัปดาห์นี้ดัชนีมีโอกาสรีบาวด์ขึ้นไปทดสอบ GAP ถัดไปที่ 1,824 จุด
กลยุทธ์ในช่วงบ่าย:  ทยอยรับหุ้นเพิ่มหากดัชนีไม่หลุดแนวรับ 1,795 จุด
สรุปข่าวรอบเช้า
(+) ศูนย์วิจัยกสิกรไทย คาดว่า ในปี 2561 จำนวนนักท่องเที่ยวจีนเที่ยวไทยน่าจะอยู่ที่ประมาณ 10.4-10.6 ล้านคน เติบโต 6.3-8.4% จากที่ขยายตัว 12.0% ในปี 2560 และคาดว่ารายได้จากนักท่องเที่ยวจีนเที่ยวไทยจะมีมูลค่าประมาณ 573,100-584,600 ล้านบาท เติบโต 9.3-11.4% จากที่เติบโต 15.8% ในปี 2560 (สำนักข่าวอินโฟเควสท์)
(+) GPSC รายงานกำไรปี 60 โต 18%YoY หนุนด้วยปริมาณการขายไฟฟ้าและไอน้ำของโครงการที่มีในมือเพิ่มขึ้น ขณะที่ปี 61 คาดยังโตดี โดยเฉพาะในพื้นที่มาบตาพุดที่มีอัตราการใช้ไฟฟ้าสูง (สำนักข่าวอินโฟเควสท์)
(0) ธนาคารกลางญี่ปุ่น (BOJ) เปิดเผยในวันนี้ว่า ดัชราคาผู้ผลิต (PPI) ซึ่งเป็นมาตรวัดเงินเฟ้อในระดับค้าส่ง ปรับตัวขึ้น 2.7% ในเดือน ม.ค. เมื่อเทียบเป็นรายปี โดยได้แรงหนุนจากการพุ่งขึ้นของราคาน้ำมันและสินค้าโภคภัณฑ์